.357 SIG

DoareDoare korf an douilhezkreuzenn, boutailhDoare skeiñe-kreizBro orinMuzulioùØ bannadell9,02 mmØ trogleuziñ8,71 mmØ kolier9,68 mmØ skoaz10,77 mmØ korf an douilhez10,77 mmØ strad 10,77 mmTevder ar strad 1,40 mmHirder an douilhez21,97 mmHirder ar gartouchenn28,96 mmPerzhioù allPouez ar vannadell5,83 - 8,1 gBoled standart : 125 greunenn (8,10 g)Tizh mont e-maez ar boledoù V0410 - 580 m/sGwask ar gazoù d'ar muiañ3.050 barEnergiezh ar vannadell686 - 978 JEmorsSPLezennRummad e Bro-C'hallB
An .357 SIG, pe 9 × 22 mm (anv metrek), zo ur c'halibr kartouchennoù evit an armoù-dorn damaotomatek kinniget e 1994 gant an embregerezh suis SIG, en doa labouret asambles gant ar produer munisionoù stadunanat Federal evit e sevel. Deveret eo eus an 10 mm Auto. 

 Deskrivadur 
E deroù ar bloavezhioù 1990 e klaske Federal Ammunition sevel ur gartouchenn tost he bannouriezh ouzh hini un .357 Magnum, met dezhi nebeutoc'h a argil hag ur stumm modernoc'h hep bourled. Goude ur c'henlabour gant SIG e voe ganet an .357 SIG en ur verraat ur gartouchenn 10 mm Auto hag en ur strishaat he c'holier evit ma c'hallje degemer ur boled 9 mm Ammo showdown: 357 SIG vs 40S&W, war jm4tactical.com, 25/10/2017 (lennet d'an 01/09/2024). An arm kentañ produet evit ar munision nevez a oa ar SIG P229 MURDOCK Scott, 357 SIG: Is the Semi-Auto .357 Magnum Dead?, war Black Rifle Coffee Company, 24/02/2023 (lennet d'an 31/08/2024).

 Implij 
Daoust d'he ferzhioù mat, ne reas ket berzh ar gartouchenn. En em gavout a reas e gwerzh er Stadoù-Unanet pa groge an embregerezh aostrian Glock da aloubiñ marc'had an armoù-dorn evit ar polis eno en ur gendrec'hiñ anezhe da implijout an 9 mm Parabellum e plas ar c'halibroù stadunanat BAKER Chris, What happened to .357 Sig ?, war Lucky Gunner, 28/03/2014 (lennet d'an 31/08/2024). Hanter geroc'h eo an .357 SIG evit an 9 mm ha nebeutoc'h a gartouchennoù a c'haller lakaat en ur c'harger arm-dorn. Uheloc'h eo he galloud-toullañ evit an .40 S&W, ar pezh a zo un harz evit ur munision implijet gant servijoù polis. 

Er bloavezhioù 2010, servijoù polis pe ajañsoù Stad stadunanat 'zo hag o doa dibabet an .357 SIG evel kartouchenn standart a grogas da cheñch evit an 9 mm Parabellum D'COSTA Ian, The Secret Service is ditching .357 SIG for 9mm, Military Times, 02/08/2019 (lennet d'an 31/08/2024).

E-touez an armoù kambret evit an .357 SIG e kaver ar pistolennoù SIG P226, Glock 31 / 32 / 33, FN FNP, Smith & Wesson M&P, Steyr M pe Heckler & Koch USP.

 Liamm diavaez 
  Taolenn ar munision war lodenn TDCC lec'hienn ar CIP

 Daveennoù 

Rummad:Kalibroù armoù-tan
Rummad:Munisionoù Suis